Brie ingkang dipunsebat minangka "raja" utawi "ratu" keju punika sampun dipunmangertosi saking abad kaping 8.[1][2][3][4] Atusan taun kepengker, kèju Brie dipuncaosaken minangka upeti dhumateng raja-raja Perancis ing zaman kasebut.[1] Bukti sinerat ingkang paling tua babagan kèju punika kapanggihaken wonten ing taun 774 M.[5] Charlemagne, panguwaos Perancis kala punika nyobi kèju Brie lajeng paring dhawuh supados kalih tumpuk kèju kasebut dipunkirim marang piyambakipun saben taun.[5] Raja Louis XVI ugi remen kalihan kèju punika.[3][5] Miturut cariyosipun, nalika piyambakipun nembé sekarat punika nyuwun dipunsajèkaken kèju Brie minangka sajèan ingkang pungkasan.[3][5] Amargi kondhangipun ing kalangan kerajaan, kèju Brie pikantuk ajejuluk "Raja Kèju lan Kèju Raja-raja" (Roi de Fromages et Fromage de Rois) déning Androuet lan Chabot ing taun 1985.[6]